Document ID: 31986L0179

31986L0179
L 138/40
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
СЕДМА ДИРЕКТИВА НА КОМИСИЯТА
от 28 февруари 1986 година
за адаптиране към техническия прогрес на приложения II, III, IV и V към Директива 76/768/ЕИО на Съвета относно сближаване на законодателствата на държавите-членки в областта на козметичните продукти
(86/179/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 76/768/ЕИО на Съвета от 27 юли 1976 година относно сближаване на законодателствата на държавите-членки в областта на козметичните продукти (1), последно изменена с Директива 85/391/ЕИО (2) и по-конкретно член 5 и член 8, параграф 2 от нея,
като има предвид, че с цел да се опази общественото здраве трябва да се забрани употребата на хлороформ, 2,3,7,8-тетрахлордибензо-p-диоксин, 2,6-диметил-1,3-диоксан-4-ил ацетат (диметоксан) и пиритион натрий (INNМ) в козметичните продукти;
като има предвид, че въз основа на най-новите научно-технически изследвания, може да бъде разрешена употребата на 1,3-бис(хидроксиметил) имидазолидин-2-тион в продуктите за поддържане на ноктите, при спазване на дадени условия;
като има предвид, че въз основа на наличната информация някои временно разрешени багрила и вещества могат да бъдат окончателно разрешени, а други трябва да бъдат окончателно забранени или да бъдат разрешени в продължение на даден бъдещ период;
като има предвид, че мерките, предвидени в настоящата директива, са в съответствие със становището на Комитета по адаптиране към техническия прогрес на директивите относно премахването на техническите бариери пред търговията с козметични продукти,
ПРИЕ НАСТОЯЩАТА ДИРЕКТИВА:
Член 1
В Директива 76/768/ЕИО се внасят следните изменения:
1.
В приложение II се добавят следните номера:
„366.
Хлороформ
367.
2,3,7,8-тетрахлордибензо-p-диоксин, с изключение на случаите, когато е примес на хексахлорофен, при спазване на условията, дадени под № 6 в приложение VI, част 1
368.
2,6-диметил-1,3-диоксан-4-ил ацетат (д иметоксан)
369.
Пиритион натрий (INNM)“.
2.
Приложение III, част 1 се изменя, както следва:
a
б
в
г
д
е
„44
1,3-бис (хидроксиметил) имидазолидин-2-тион
a) Продукти за поддържане на косата
а) До 2 %
a) Забранен за използване в аерозолни опаковки
Съдържа
1,3-бис (хидроксиметил) имидазолидин-2-тион
б) Продукти за поддържане на ноктите
б) До 2 %
б) pH-факторът на продукта трябва да бъде под 4 при приложението му
51
Кинолин-8-ол и бис (8-хидроксикинолиниум) сулфат
Стабилизатор на водороден прекис в продукти, които се изплакват
0,3 % изразен като основа“
3.
Приложение III, част 2, приложение IV, части 2 и 3 се заместват с приложения 1 и 2 към настоящата директива.
4.
Приложение V се изменя, както следва:
-
№ 10 - хлороформ се заличава,
-
В № 5 и 6, бележка под линия (5) се заменя с бележка (3).
Член 2
1. Държавите-членки предприемат необходимите мерки, за да гарантират, че от 1 януари 1988 година производителите и вносителите, установени в Общността, не могат да пласират на пазара на Общността козметични продукти, които не отговарят на изискванията на настоящата директива.
2. Държавите-членки предприемат необходимите мерки, за да гарантират, че продуктите, посочени в параграф 1, не могат да бъдат продавани или доставяни на крайния потребител след 31 декември 1989 г.
Член 3
1. Държавите-членки въвеждат в сила необходимите законови, подзаконови и административни разпоредби, необходими за да се съобразят с настоящата директива, най-късно до 31 декември 1986 г. Те незабавно уведомяват Комисията за това.
2. Държавите-членки съобщават на Комисията текстовете на разпоредбите от вътрешното право, приети от тях в приложното поле на настоящата директива.
Член 4
Адресати на настоящата директива са държавите-членки.
Съставено в Брюксел на 28 февруари 1986 година.

Labels: 0
1
15